Μαύρες φακές με κρέμα γάλακτος
Μια πολυτελή εκδοχή ενός απλού πιάτου.
400 γρ. µαύρες φακές, 1 κρεµµύδι, χοντροκοµµένο, 2 σκελίδες σκόρδου, χοντροκοµµένες, 1 κοµµάτι τζίντζερ 5 εκ., χοντροκοµµένο, 1 πράσινη πιπεριά τσίλι, χοντροκοµµένη, 120 ml λάδι, 2 κουτ. σούπας κύµινο, σε σκόνη, 1 κουτ. σούπας κόλιανδρος, σε σκόνη, 2 κουτ. γλυκού αλάτι, 1/4 κουτ. γλυκού τσίλι σε σκόνη, 3 κουτ. σούπας γκαράµ µασάλα (το φτιάχνουµε µόνοι µας ή αγοράζουµε έτοιµο σε µεγάλα σούπερ µάρκετ και µπαχαράδικα), 125 ml κρέµα γάλακτος
Για να φτιάξουμε μαύρες φακές με κρέμα γάλακτος, αρχικά βάζουµε τις φακές σε µια µεγάλη κατσαρόλα.Στη συνέχεια, προσθέτουµε 2 λίτρα νερό και αφήνουµε να πάρουν βράση. Χαµηλώνουµε τη φωτιά και σιγοβράζουµε για 1 ώρα ή µέχρι να µαλακώσουν οι φακές. Στραγγίζουµε και κρατάµε το νερό τους.Αναµειγνύουµε το κρεµµύδι, το σκόρδο, το τζίντζερ και το τσίλι σε έναν πολυκόφτη µέχρι να γίνουν πολτός.Ζεσταίνουµε το λάδι σε ένα τηγάνι.Έπειτα, τσιγαρίζουµε το µείγµα του κρεµµυδιού σε δυνατή φωτιά, ανακατεύοντας συνεχώς, για 3-4 λεπτά ή µέχρι να ροδίσει καλά. Προσθέτουµε το κύµινο και τον κόλιανδρο, και σοτάρουµε για 2 λεπτά. Προσθέτουµε τις στραγγισµένες φακές και, ανακατεύοντας, ρίχνουµε το αλάτι, τη σκόνη τσίλι και το γκαράµ µασάλα.Βάζουµε στο σκεύος 310 ml από το νερό όπου έβρασαν οι φακές, το αφήνουµε να πάρει βράση, χαµηλώνουµε τη φωτιά και σιγοβράζουµε για 10 λεπτά. Αµέσως πριν σερβίρουµε τις φακές, προσθέτουµε την κρέµα ανακατεύοντας και σιγοβράζουµε για άλλα 2 λεπτά, ώστε να πάρει τη θερµοκρασία του φαγητού
Κρέμα Γάλακτος,Κρεμμύδι,Φακές